Trentinas-Alto Adidžė

Trentinas-Pietų Tirolis ( arba Venezia Tridentina; vokiečių k. Trentino-Südtirol) – autonominis regionas šiaurės rytų Italijoje. Ribojasi su Austrija šiaurėje, pietryčiuose su Venetu, vakaruose su Lombardija, šiaurės vakaruose su Šveicarija. Regione gyvena apie 1,08 mln. gyventojų, sostinė – Trentas. Susideda iš dviejų dalių: Pietų Tirolio ir Trento.

 Geografija 
Visa sritis yra Rytų Alpėse: šiaurinė dalis – Ectalio Alpėse (jų aukščiausia vieta Trentino‑Alto Adidžės teritorijoje – Pala Bjankos kalnas, 3738 m) ir Cilertalio Alpėse (Hochfeilerio kalnas, arba Gran Pilastro kalnas, 3510 m), vakarinė dalis – Retijos Alpėse (Ortleso masyvas, 3899 m) ir Lombardijos Alpėse (Presanelos kalnas, 3558 m), rytinė dalis – Dolomitinėse Alpėse (Marmolados kalnas, 3343 m). Su Šveicarija regioną jungia Stelvijaus perėja, su Austrija – Brenerio perėja ir Rezijos perėja. Dauguma gyventojų susitelkę derlinguose upių slėniuose.

Klimatas pereinamasis iš mediteraninio į vidutinių platumų; kalnuose vertikalusis zoniškumas. Per metus iškrinta nuo 800 mm kritulių (kalnų slėniuose) iki 1400 mm (aukštikalnėse).

Yra ledynų (Ortleso, Pala Bjankos). Didžiausia Trentino‑Alto Adidžės upė – Adidžė (teka į Adrijos jūrą). Kitos didesnės upės – Izarkas, Nočė, Avizijus. Pietuose į Trentino‑Alto Adidžės teritoriją įsiterpusi Gardos ežero šiaurinė dalis.

Iš dirvožemių vyrauja rudžemiai ir kalciažemiai, aukščiau miškų zonos – kalkžemiai. Regione yra Stelvijaus nacionalinis parkas. Gausu miškų.

 Didžiausi miestai 

 Nr. Savivaldybė Gyv. skaičiusIstat  31/12/2008 Plotas (km²)Gyv. tankumas (gyv./km²)Aukštis (virš jūros lygio)Provincija1Trentas114 236157,92723194Trento2Bolcanas104 74552,341 947262Bolcano3Roveretas37 54950,9737.70204Trento4Meranas38 229261 433325Bolcano5Bresanonė20 36084,86240560Bolcano6Pergine Valsugana19 70854365490Trento7Laivesas17 16824697258Bolcano8Arkas16 3646326091Trento9Riva del Garda15 8184237770Trento10Brunikas15 17045337838Bolcano11Apiano sula Strada del Vinas13 89259,7233416Bolcano12Lana10 98536305310Bolcano13Moris9 32534274204Trento14Ala8 790119,8773180Trento15Lavis8 43712,44678238Trento16Kaldaro sula Strada del Vinas7 55847161425Bolcano17Renonas7 430111671000Bolcano18Leviko Termė7 30062118520Trento19Mecolombardas6 91413.82500227Trento20Sarentinas6 86330223900Bolcano

 Išnašos 

Kategorija:Italijos autonominiai regionai
Kategorija:Italijos regionai